CELEX: 62014TA0053
Language: et
Date: 2016-02-19 00:00:00
Title: Kohtuasi T-53/14: Üldkohtu 19. veebruari 2016. aasta otsus – Ludwig-Bölkow-Systemtechnik versus komisjon (Vahekohtuklausel — Teadusuuringute, tehnoloogiaarenduse ja tutvustamistegevuse kuues raamprogramm — Tasutud summadest ja kindlasummalistest hüvitistest osa tagasimaksmine — Otsuse tegemise vajaduse osaline äralangemine — Kulud, mida võib rahastada liit — Leppetrahvi tingimus — Ilmselgelt ülemäärane)

29.3.2016   
            
            
               ET
            
            
               Euroopa Liidu Teataja
            
            
               C 111/19
            
         Üldkohtu 19. veebruari 2016. aasta otsus – Ludwig-Bölkow-Systemtechnik versus komisjon
   (Kohtuasi T-53/14) (1)
   
   ((Vahekohtuklausel - Teadusuuringute, tehnoloogiaarenduse ja tutvustamistegevuse kuues raamprogramm - Tasutud summadest ja kindlasummalistest hüvitistest osa tagasimaksmine - Otsuse tegemise vajaduse osaline äralangemine - Kulud, mida võib rahastada liit - Leppetrahvi tingimus - Ilmselgelt ülemäärane))
   (2016/C 111/22)
   Kohtumenetluse keel: saksa
   
      Pooled
   
   
      Hageja: Ludwig-Bölkow-Systemtechnik GmbH (Ottobrunn, Saksamaa) (esindajad: advokaadid M. Núñez Müller ja T. Becker, hiljem M. Núñez Müller)
   
      Kostja: Euroopa Komisjon (esindajad: T. Maxian Rusche ja F. Moro)
   
      Ese
   
   Tuvastada esiteks, et komisjonil ei ole õigust nõuda hagejalt tagasi kolme lepingu raames makstud avanssi, ja teiseks, et hageja ei ole kohustatud maksma komisjonile kindlasummalist kahjuhüvitist.
   
      Resolutsioon
   
   
               1.
            
            
               Hagi teise ja kolmanda nõude osas on otsuse tegemise vajadus ära langenud.
            
         
               2.
            
            
               Ludwig-Bölkow-Systemtechnik GmbH poolt maksmisele kuuluvat kindlasummalist kahjuhüvitist vähendatakse 10 %-ni avansist, mida tuli HyWays, HyApproval ja HarmonHy projektide lepingute raames tagasi maksta.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Jätta Ludwig-Bölkow-Systemtechnik-i ja Euroopa Komisjoni kohtukulud nende endi kanda.
            
         
      (1)  ELT C 129, 28.4.2014.